smcproject/ml-wiki-sentences huggingface dataset:
“ കീർ‌ക്കെഗാഡ് ഹിംസ തുടങ്ങുന്നത് വിശ്വാസത്തിന്റെ മേഖലയായ മതാവസ്ഥയിലേക്ക് കടക്കാനായി സന്മാർഗ്ഗികതയെ ഉപേക്ഷിക്കാൻ ഉണ്മക്കെതിരെ ബലം പ്രയോഗിക്കുമ്പോഴാണ്. ആ വിശ്വാസമാണെങ്കിൽ അതിനുബാഹ്യമായ ഒരു നീതീകരണവും അന്വേഷിക്കുന്നില്ല. ആന്തരികമായിപ്പോലും അതിൽ ആശയവിനിമയവും ഒറ്റപ്പെടലും ചേർന്നിരിക്കുന്നു. അത് ഹിംസയുടേയും ഉദ്വേഗത്തിന്റേയും ചേർച്ചയാണ്.  സന്മാർഗ്ഗികതയെ രണ്ടാം സ്ഥാനത്തേക്കു തള്ളിയും ഉണ്മയുടെ സന്മാർഗ്ഗിക അടിത്തറയെ പുച്ഛിച്ചുമുള്ള ആ തുടക്കത്തിൽ നിന്നാണ് ആധുനിക തത്ത്വചിന്തയിൽ നീച്ചയിലൂടെ സന്മാർഗ്ഗനിരപേക്ഷത  കടന്നുവന്നത്. ”
അബ്രാഹമിനോട് ഇസഹാക്കിനെ ബലിയർപ്പിക്കാൻ ആവശ്യപ്പെട്ടത് ദൈവവും ബലി നിർത്താൻ ആവശ്യപ്പെട്ടത് ദൈവദൂതനും ആയിരുന്നെന്ന യഹൂദ-ക്രൈസ്തവ ധാരണയെ ലെവീനാസ് പരാമർശിക്കുന്നുണ്ട്.
അബ്രാഹം യഥാർഥത്തിൽ മതമേഖലയിൽ ആയിരുന്നെങ്കിൽ ദൈവദൂതന്റെ കല്പന അവഗണിച്ച് ഇസഹാക്കിനെ കൊല്ലുമായിരുന്നു.
"സന്മാർഗ്ഗികതയെ മറികടക്കുക" എന്നത് കൊലപാതകികളുടെ പാതകത്തെ നീതീകരിക്കാനുള്ള പഴുതാണെന്ന് തോന്നും.
അത് അസ്വീകാര്യമാണ്.
ഭയവും വിറയലും എന്ന രചനയിൽ കീർക്കെഗാഡ് നൽകിയ വിശകലനത്തിൽ വ്യക്തമായതുപോലെ ഇസഹാക്കിനെ ബലികഴിക്കേണ്ടി വരുമെന്നായപ്പോൾ അബ്രാഹം ആകാംക്ഷയിലൂടെ കടന്നുപോയിരിക്കാം എന്ന് സാർത്രെ സമ്മതിക്കുന്നുണ്ട്.
എന്നാൽ ദൈവം അബ്രാഹമിനോട് ഇസഹാക്കിനെ ബലിയർപ്പിക്കാൻ പറഞ്ഞുവെന്ന് സാർത്രെ കരുതുന്നില്ല.
"അസ്തിത്വവാദം മാനവികതയാണ്" എന്ന പ്രഭാഷണത്തിൽ ജീൻ പോൾ സാർത്രെ|സാർത്രെ ഇങ്ങനെ പറഞ്ഞു: “ "എല്ലാവരും ഇത് ചെയ്യാൻ പോകുന്നില്ല" എന്നു സ്വയം സമാശ്വസിപ്പിച്ചുകൊണ്ട് നുണപറയുന്നവന്റെ മനസാക്ഷി ചഞ്ചലമായിരിക്കും. അവന്റെ 'വേഷംകെട്ടലിൽ' അവന്റെ വേദന പ്രകടമാകുന്നു. അബ്രാഹത്തിന്റെ വേദനയായി കീർ‌ക്കെഗാഡ് വിശേഷിപ്പിച്ചതും ഇത്തരം വേദനയാണ്. കഥ നിങ്ങൾക്കറിയാം: ഒരു ദൈവദൂതൻ അബ്രാഹമിനോട് പുത്രനെ ബലി കല്പിക്കുവാൻ കല്പിക്കുന്നു.  അനുസരണം കടമയായിരുന്നു.  "അബ്രാഹമേ, നീ ഒരു ബലി അർപ്പിക്കണം എന്നു കല്പിച്ചത് ദൈവദൂതനായിരുന്നെങ്കിൽ, ഇത്തരം സാഹചര്യത്തിൽ പെടുന്നവരെല്ലാം ആദ്യം അത് ദൈവദൂതൻ തന്നെ ആയിരുന്നോ എന്നും രണ്ടാമത് ഇത് ഞാൻ തന്നെയണോ എന്നും അത്ഭുതം കൂറും.   എവിടെയാണ് തെളിവുകൾ? ചിത്തഭ്രമം ബാധിച്ച ഒരു സ്ത്രീ ആളുകൾ തനിക്ക് ഫോൺ ചെയ്ത് ആജ്ഞകൾ കൊടുക്കുകയാണെന്ന് അവകാശപ്പെട്ടു.  "ആരാണ് നിന്നോട് സംസാരിക്കുന്നത്" എന്നു ഡോക്ടർ ചോദിച്ചപ്പോൾ " ദൈവമാണെന്നാണ് അവൻ അവകാശപ്പെടുന്നത്" എന്നായിരുന്നു അവരുടെ മറുപടി.  അത് യഥാർഥത്തിൽ ദൈവം തന്നെയായിരുന്നെന്ന് എങ്ങനെയാണ് അവൾക്ക് ബോദ്ധ്യമാകുന്നത്? ഒരു മാലാഖ എന്നോട് സംസാരിച്ചാൽ അത് മാലാഖ തന്നെയാണെന്നതിന് തെളിവെന്താണ്?  ഞാൻ അശരീരികൾ കേൾക്കുന്നുണ്ടെങ്കിൽ അത് സ്വർഗ്ഗത്തിൽ നിന്നുതന്നെയാണ് വരുന്നതെന്നും നരകത്തിൽ നിന്നോ എന്റെ അപബോധമനസ്സിൽ നിന്നോ രോഗാവസ്ഥയിൽ നിന്നോ അല്ലെന്നും എങ്ങനെ പറയാനാകും? അത് എന്നെ ഉദ്ദേശിച്ചുള്ളത് തന്നെയാണന്ന് ആർക്കാണ് തെളിയിക്കാനാവുക? ”
കീർ‌ക്കെഗാഡിന്റെ അഭിപ്രായത്തിൽ അബ്രാഹമിന്റെ ഉറപ്പിന് അടിസ്ഥാനമായിരുന്നത് മറ്റൊരാൾക്ക് ബോദ്ധ്യമാക്കിക്കൊടുക്കാൻ സാധ്യമല്ലാത്ത ആന്തരികനിമന്ത്രണമാണ്.
അബ്രാഹം തന്നെ മറ്റുള്ളവർ മനസ്സിലാക്കണമെന്ന് ആഗ്രഹിക്കുമ്പോഴാണ് പ്രശ്നം വരുന്നത്.
കീർ‌ക്കെഗാഡിനെ സംബന്ധിച്ചടുത്തോളം എല്ലാ ബാഹ്യതെളിവുകളും നീതീകരണങ്ങളും പുറത്തുനിൽക്കുന്നതും വിഷയബാഹ്യവുമാണ്.
ഉദാഹരണത്തിന് ആത്മാവിന്റെ അമർത്ത്യതക്ക് കീർ‌ക്കെഗാഡ് കാണുന്ന തെളിവ്, മനുഷ്യർ നിത്യമായി ജീവിക്കുവാൻ എത്രമാത്രം ആഗ്രഹിക്കുന്നുവെന്നതാണ്.
സ്വാധീനം, സ്വീകരണം കോപ്പൻഹേഗനിലുള്ള സോറൻ കീർ‌ക്കെഗാഡിന്റെ പ്രതിമ.
കീർ‌ക്കെഗാഡ് മരിച്ച് വളരെ വർഷങ്ങൾ കഴിയുന്നതുവരെ അദ്ദേഹത്തിന്റെ കൃതികൾ വ്യാപകമായി ലഭ്യമായിരുന്നില്ല.
മരണത്തെ തുടർന്നുവന്ന വർഷങ്ങളിൽ ഡെന്മാർക്കിലെ ഒരു പ്രധാന സ്ഥാപനമായിരുന്ന അവിടത്തെ ഔദ്യോഗിക സഭ ആ കൃതികളിൽ നിന്ന് അകലം പാലിക്കുകയും അങ്ങനെ ചെയ്യാൻ ഡെന്മാർക്കിലെ ജനങ്ങളോട് ആവശ്യപ്പെടുകയും ചെയ്തു.
ജർമ്മൻ, ഫ്രെഞ്ച് , ഇംഗ്ലീഷ് തുടങ്ങിയ ഭാഷകളുമായുള്ള താരതമ്യത്തിൽ ഡാനിഷ് ഭാഷക്ക് പ്രചാരം കുറവായിരുന്നതും ഡെന്മാർക്കിന് പുറത്തുള്ള ആ കൃതികളുടെ പ്രചാരം തടഞ്ഞു.
അക്കാഡമിക്കുകളുടെ ഇടയിൽ നിന്ന് കീർ‌ക്കെഗാഡിന്റെ പ്രാധാന്യത്തിലേക്ക് ശ്രദ്ധക്ഷണിച്ച ആദ്യത്തെയാൾ ഡന്മാർക്കുകാരനെങ്കിലും ഡാനിഷ്, ജർമ്മൻ ഭാഷകളിൽ എഴുതിയിരുന്ന ജോർജ്ജ് ബ്രാൻഡ്സ് ആയിരുന്നു.
കീർക്കെഗാഡിനെക്കുറിച്ചുള്ള ആദ്യത്തെ ഔപചാരിക പ്രഭാഷണം നടത്തിയത് ബ്രാൻഡ്സ് ആണ്.
യൂറോപ്പിലെ മറ്റു രാജ്യങ്ങളുടെ ശ്രദ്ധ കീർ‌ക്കെഗാഡിലേക്കാകർഷിക്കാൻ ഇടവരുത്തിയത് അദ്ദേഹമാണ്.
1877-ൽ ബ്രാൻഡ്സ് കീർ‌ക്കെഗാഡിന്റെ തത്ത്വചിന്തയെയും ജീവിതത്തെയും കുറിച്ചുള്ള ആദ്യഗ്രന്ഥം പ്രസിദ്ധീകരിച്ചു.
ക്രമേണ നാടകകൃത്ത് ഇബ്സൻ കീർ‌ക്കെഗാഡിൽ തല്പരനാവുകയും മറ്റു സ്കാൻഡിനേവിയൻ രാജ്യങ്ങളിൽ അദ്ദേഹത്തിന്റെ രചനകൾ പ്രചരിപ്പിക്കുകയും ചെയ്തു.
1870-ൽ തന്നെ കീർ‌ക്കെഗാഡിന്റെ രചനകളിൽ ചിലതിന്റെ ഭാഗിക ജർമ്മൻ പരിഭാഷകൾ പ്രസിദ്ധീകരിക്കപ്പെടാൻ തുടങ്ങി.
എന്നാൽ മുഴുവൻ കൃതികളുടെയായുള്ള അക്കാഡമിക് പരിഭാഷകൾക്ക് 1910 വരെ കാത്തിരിക്കേണ്ടി വന്നു.
ഇരുപതാം നൂറ്റാണ്ടിലെ ജർമ്മൻ , ഫ്രഞ്ച് , ഇംഗ്ലീഷ് സാഹിത്യങ്ങളുടെമേൽ കീർ‌ക്കെഗാഡിന് വലിയ സ്വാധീനം ഉണ്ടാകാൻ ഈ പരിഭാഷകൾ കാരണമായി.
1930-കളിൽ ഒക്സ്ഫോർഡ് സർവകലാശാല മുദ്രണാലയത്തിലെ ചാൾസ് വില്യംസിന്റെ സംശോധയിൽ അലക്സാണ്ഡർ ഡ്രൂ, ഡേവിഡ് എഫ് സ്വെൻസൺ, ഡഗ്ലസ് വി. സ്റ്റീരെ, വാൾട്ടർ ലൗറി മുതലായവർ നടത്തിയ ആദ്യത്തെ അക്കാഡമിക് ഇംഗ്ലീഷ് പരിഭാഷകൾ പ്രസിദ്ധീകരിക്കപ്പെട്ടു.
രണ്ടാമത്തേയും ഇന്ന് വ്യാപകമായി പ്രചാരത്തിലിരിക്കുന്നവയുമായ ഇംഗ്ലീഷ് പരിഭാഷകൾ ഹോവാർഡ് വി. ഹോങ്ങിന്റേയും എഡ്നാ ഹോങ്ങിന്റേയും മേൽനോട്ടത്തിൽ 1970, 80, 90-കളിൽ പ്രിൻസ്റ്റൻ സർവകലാശാല പ്രസിദ്ധീകരിച്ചതാണ്.
കീർ‌ക്കെഗാഡ് ഗവേഷണകേന്ദ്രത്തിന്റെ മേൽനോട്ടത്തിൽ 55 വാല്യങ്ങളായുള്ള മൂന്നാമത്തെ ഒരു ഔദ്യോഗിക പരിഭാഷ 2009-ന് ശേഷം പ്രസിദ്ധീകരിക്കപ്പെടാനിരിക്കുന്നു.
ദൈവവിശ്വാസികളും നാസ്തികരുമടക്കം ഇരുപതാം നൂറ്റാണ്ടിലെ പല ചിന്തകന്മാരും ദൈവശാസ്ത്രജ്ഞന്മാരും കീർ‌ക്കെഗാഡിന്റെ ചിന്തയിലെ ഭീതി(angst), നിരാശ, വ്യക്തിയുടെ പ്രാധാന്യം തുടങ്ങിയ സങ്കല്പങ്ങൾ സ്വീകരിച്ചിട്ടുണ്ട്.
1930-കളിൽ വികസിച്ചുകൊണ്ടിരുന്ന അസ്തിത്വചിന്തയുടെ പ്രണേതാക്കൾ അവരുടെ മുൻഗാമികളിൽ ഒരാളായി കീർ‌ക്കെഗാഡിനെ കണക്കാക്കിയതിനാൽ അദ്ദേഹത്തിന്റെ പ്രശസ്തി ഏറെ വളർന്നു.
ഇന്ന് കീർ‌ക്കെഗാഡ് സ്വന്തം നിലയിൽ തന്നെ ഏറെ പ്രാധാന്യവും സ്വാധീനവും ഉള്ള ഒരു ചിന്തകനായി കണക്കാക്കപ്പെടുന്നു.
ലൂഥറൻ സഭയിലെ വിശുദ്ധന്മാരുടെ കലണ്ടറിൽ ഒരു ഗുരുവെന്ന നിലയിൽ അനുസ്മരിക്കപ്പെടേണ്ടവനായി കീർ‌ക്കെഗാഡിനെ ഉൾപ്പെടുത്തിയിരിക്കുന്നു.
കീർ‌ക്കെഗാഡിന്റെ ചിന്തയുടെ സ്വാധീനത്തിൽ വന്ന തത്ത്വചിന്തകന്മാരും ദൈവശാസ്ത്രജ്ഞന്മാരും ഏറെയുണ്ട്.
ഹാൻ ഉർസ് വോൺ ബൽത്താസർ, കാൾ ബാർത്ത് , സിമോൺ ഡി ബൗവ്വാർ, നീൽസ് ബോർ, എമിൽ ബ്രണ്ണർ, മാർട്ടിൻ ബൂബർ, റുഡോൾഫ് ബൾട്ട്‌മാൻ, ആൽബട്ട് കമ്യൂ , മാർട്ടിൻ ഹൈഡഗർ, കാൾ ജാസ്പെഴ്സ്, ഗബ്രിയേൽ മാർസൽ, ജീൻ പോൾ സാർത്രെ , പോൾ തില്ലിച്ച്, മിഗയൂൾ ഊനാമുനോ എന്നിവർ അവരിൽ ചിലരാണ്.
പോൾ ഫെയരാബെൻഡിന്റെ ജ്ഞാനസിദ്ധാന്തത്തിലെ അരാജകത്വം (epistemological anarchism) എന്ന ആശയം കീർ‌ക്കെഗാഡിന്റെ "സത്യം വ്യക്തിനിഷ്ഠമാണ്" എന്ന നിലപാടുമായി ബന്ധപ്പെട്ടിരിക്കുന്നു.
ലുഡ്‌വിഗ് വിറ്റ്ഗൻസ്റ്റൈൻ കീർക്കെഗാഡിന്റെ സ്വാധീനത്തിൽ വന്നവനും അദ്ദേഹത്തിന്റെ പ്രതിഭയുടെ മുൻപിൽ വിനയവാനും ആയിരുന്നു.
"കീർ‌ക്കെഗാഡിന്റെ ചിന്ത എനിക്ക് അത്യഗാധമാണ്. കുറേക്കൂടി ആഴമുള്ള മനസ്സുകളിൽ ഉണ്ടാക്കുമായിരുന്ന സത്ഫലങ്ങൾ എന്നിൽ ഉളവാക്കാതെ അദ്ദേഹം എന്നെ ഭ്രമിപ്പിക്കുന്നു" എന്ന് വിറ്റ്ഗൻസ്റ്റൈൻ പറഞ്ഞിട്ടുണ്ട്.
കാൾ പോപ്പർ കീർ‌ക്കെഗാഡിന്റെ വിശേഷിപ്പിച്ചത് "ക്രൈസ്തവധാർമ്മികതയുടെ വലിയ ഉദ്ധാരകൻ, തന്റെ കാലത്തെ ഔദ്യോഗിക സഭയുടെ ധാർമ്മികതയെ അക്രൈസ്തവവും മാനവികതാവിരുദ്ധവുമായി തുറന്നുകാട്ടിയവൻ" എന്നൊക്കെയാണ്.
ഇരുപതാം നൂറ്റാണ്ടിലെ സാഹിത്യത്തെയും കീർ‌ക്കെഗാഡ് നിർണ്ണായകമായി സ്വാധീനിച്ചിട്ടുണ്ട്.
അദ്ദേഹത്തിന്റെ സ്വാധീനം പ്രകടമാകുന്ന സാഹിത്യകാരന്മാരിൽ ഡബ്ലിയൂ എച്ച്.ഓഡൻ, ജോർജ്ജ് ലോയി ബോർഹെസ്, ഹെർമൻ ഹെസ്സെ, ഫ്രാൻസ് കഫ്ക , ഡേവിഡ് ലോഡ്ജ്, വാക്കർ പെർസി, റെയ്നർ മരിയ റിൽക്കെ, ജോൺ അപ്ഡൈക് തുടങ്ങിയവർ ഉൾപ്പെടുന്നു.
കീർ‌ക്കെഗാഡിന്റെ സ്വാധീനം കാര്യമായി പ്രകടമാകുന്ന മറ്റൊരു രംഗം മനഃശാസ്ത്രമാണ്.
ക്രൈസ്റ്റവമനഃശാസ്ത്രത്തിന്റെയും അസ്തിത്വവാദമനശാസ്ത്രത്തിന്റേയും തുടക്കക്കാരൻ അദ്ദേഹമാണ്.
മാനവികതാമനഃശാസ്ത്രജ്ഞന്മാരെന്നുകൂടി അറിയപ്പെടുന്ന അസ്തിത്വവാദ മനഃശാസ്ത്രജ്ഞന്മാരിൽ ലുഡ്‌വിഗ് ബിൻസ്‌വാങ്ങർ, വിക്ടോർ ഫ്രാങ്കൽ, എന്റിച്ച് ഫ്രോം, കാൽ റോജേഴ്സ്,റോള്ളോ മേ എന്നിവർ പ്രമുഖരാണ്.
റോള്ളോ മേയുടെ "ആശങ്കയുടെ അർത്ഥം" എന്ന രചന കീർക്കെഗാഡിന്റെ "ആശങ്കയെന്ന സങ്കല്പം" എന്ന കൃതിയെ ആശ്രയിച്ചാണ്.
"രണ്ടു യുഗങ്ങൾ - വിപ്ലവത്തിന്റെ യുഗവും ഇപ്പോഴത്തെ യുഗവും" എന്ന കീർ‌ക്കെഗാഡിന്റെ കൃതി സാമൂഹ്യശാസ്ത്രത്തെ സ്പർശിക്കുന്നു.
ആധുനികതയുടെ രസകരമായ ഒരു വിമർശനം അതിലുണ്ട്.
ഉത്തരാധുനികതയുടെ പ്രധാന പൂർവഗാമികളിൽ ഒരാളായും കീർ‌ക്കെഗാഡ് കണക്കാക്കപ്പെടുന്നു.
ജനകീയ സംസ്കൃതിയുടെ തലത്തിൽ, കീർ‌ക്കെഗാഡ് ഗൗരവമുള്ള ടെലിവിഷൻ - റേഡിയോ പരിപാടികളുടെ വിഷയമായിട്ടുണ്ട്; 1984-ൽ ജോൺ കുപിറ്റ് നിർമ്മിച്ച സീ ഓഫ് ഫെയ്ത്ത് എന്ന ടെലിവിഷൻ പരിപാടിയിൽ കീർ‌ക്കെഗാഡിനേയും ഉൾക്കൊള്ളിച്ചിരുന്നു.
2008-ലെ പെസഹാവ്യാഴാഴ്ച ബി.ബി.സി.റേഡിയോയുടെ "നമ്മുടെ കാലത്ത്" എന്ന പേരിലുള്ള പ്രക്ഷേപണത്തിലെ ചർച്ചയുടെ വിഷയം കീർ‌ക്കെഗാഡ് ആയിരുന്നു.
മരണാനന്തരമുള്ള തന്റെ പ്രശസ്തി കീർ‌ക്കെഗാഡ് മുൻകൂട്ടി കണ്ടിരുന്നു.
പിൽക്കാലങ്ങളിൽ തന്റെ രചനകൾ ആഴമേറിയ പഠനത്തിന്റേയും ഗവേഷണത്തിന്റേയും വിഷയമാകുമെന്നും അദ്ദേഹത്തിനറിയാമായിരുന്നു.
തന്റെ ഡയറിയിൽ കീർ‌ക്കെഗാഡ് ഇങ്ങനെ എഴുതി: “ ഈ യുഗത്തിന് വേണ്ടത് ഒരു പ്രതിഭയെയല്ല; പ്രതിഭകളെക്കൊണ്ട് അതിന് മതിയായി. അതിനുവേണ്ടത് ഒരു രക്തസാക്ഷിയെ ആണ്, മനുഷ്യരെ കീഴ്‌വഴക്കം പഠിപ്പിക്കാൻ വേണ്ടി മരണത്തോളം കീഴ്‌വഴങ്ങുന്ന ഒരു രക്തസാക്ഷി. ഈ യുഗത്തിന് വേണ്ടത് ഉണർവാണ്. അതിനാൽ എന്നെങ്കിലും, എന്റെ രചനകളെന്നല്ല, എന്റെ ജീവിതവും അതിന്റെ കുഴഞ്ഞുമറിഞ്ഞ ഗൂഢതകൾ മുഴുവനും പോലും, വീണ്ടും വീണ്ടുമുള്ള പഠനത്തിന് വിധേയമാകും. ദൈവം എന്നെ എങ്ങനെയാണ് സഹായിക്കുന്നതെന്ന് ഞാൻ ഒരിക്കലും മറന്നിട്ടില്ല. എല്ലാം അവന്റെ മഹത്ത്വത്തിനുവേണ്ടിയാകട്ടെ എന്നാണ് എന്റെ അന്തിമ പ്രാർഥന. ”
കീർ‌ക്കെഗാഡിന്റെ മുഖ്യരചനകൾ നിന്ദാ-സ്തുതിയെന്ന സങ്കല്പം (1841) അതോ/ഇതോ (1843) ഭയവും വിറയലും (1843) ആവർത്തനം (1843) തത്ത്വചിന്താശകലങ്ങൾ (1844) ഭീതിയെന്ന സങ്കല്പം (1844) ജീവിതവീഥിയിലെ ഘട്ടങ്ങൾ (1845) തത്ത്വചിന്താശകലങ്ങളുടെ അശാസ്ത്രീയമായ അടിക്കുറിപ്പ് (1846) പലചൈതന്യങ്ങളൊടുകൂടിയ ഗുണദോഷം (1847) സ്നേഹപ്രവർത്തികൾ (1847) ക്രൈസ്തവപ്രഭാഷണങ്ങൾ (1848) മാരകരോഗം (1849) ക്രൈസ്തവജീവിതം (1850) കുറിപ്പുകൾ
സുവിശേഷങ്ങളിലുള്ള യേശുവിന്റെ രൂപാന്തരീകരണ വിവരണത്തിൽ, ശിഷ്യൻ പത്രോസിന്റേതായി കൊടുത്തിരിക്കുന്ന വാക്കുകളുടെ ഛായ ഈ വരികളിൽ കാണാം.
ഇദ്ദേഹം പ്രഖ്യാത ജർമ്മൻ ചിന്തകനായ ഫ്രീഡ്രിച്ച് ഷ്ലീഗലല്ല.
പൗരസ്ത്യക്രൈസ്തവസഭകളിൽ ഏറെ മതിക്കപ്പെടുന്നതും സന്യാസാർഥികൾക്ക് പുണ്യപൂർണ്ണതയിലേക്ക് വഴി കാട്ടിയാകാൻ എഴുതപ്പെട്ടതുമായ സ്വർഗ്ഗാരോഹണഗോവണി എന്ന പുസ്തകത്തിന്റെ കർത്താവായ ആറാം നൂറ്റാണ്ടിലെ താപസൻ യോഹന്നാൻ ക്ലീമാക്കസിന്റെ പേരാണിത്.
ഘ. 'ഡാഗരോറ്റൈപ്പ്' എന്ന പഴയ ഛായാഗ്രഹണവിദ്യ അക്കാലത്ത് ഡെൻമാർക്കിൽ പ്രചരിച്ചിരുന്നെങ്കിലും കീർക്കെഗാഡ് അത് ഒരിക്കലും പ്രയോജനപ്പെടുത്തിയില്ല.
ഇവിടെയുള്ള കീർക്കെഗാഡിന്റെ ചിത്രം അദ്ദേഹത്തിന്റെ ബന്ധു നീൽസ് ക്രിസ്റ്റൻ കീർക്കെഗാഡ്(1806-1882) 1840-നടുത്ത് വരച്ചതാണ്.
കീർക്കെഗാഡിന്റെ പൂർണ്ണസഹകരണത്തോടെയല്ലാതെ വരച്ച ഈ ചിത്രം അദ്ദേഹത്തിന്റെ രൂപത്തോട് നീതിപുലർത്തുന്നുണ്ടൊ എന്ന സംശയം മൂലം അതിന്റെ പ്രസിദ്ധീകരണം അനുവദിക്കാൻ ചിത്രകാരനു മടിയായിരുന്നു.
തന്റെ രചനകളിൽ മിക്കപ്പോഴും  കപടനാമങ്ങളിൽ മറഞ്ഞിരിക്കാൻ ആഗ്രഹിച്ച സോറൻ, ചിത്രം പ്രസിദ്ധീകരിക്കുന്നത് ഇഷ്ടപ്പെടുമായിരുന്നോ എന്നും അദ്ദേഹം സംശയിച്ചു.
ഒടുവിൽ സോറന്റെ സഹോദരനും ആൽബോർഗ്ഗിലെ മെത്രാനുമായിരുന്ന പി.സി.കീർക്കെഗാഡിന്റെ സമ്മതത്തോടെ നീൽസ് ചിത്രത്തിന്റെ പ്രസിദ്ധീകരണം അനുവദിച്ചു.
കീർക്കെഗാഡിന്റെ ചിത്രങ്ങൾ ഉപയോഗിക്കാൻ ആഗ്രഹിച്ചവർ അദ്ദേഹത്തെ ആക്രമിക്കാൻ 'കോർസെയർ' മാസിക ഉപയോഗിച്ച ചിത്രങ്ങളെ ആശ്രയിച്ചെങ്കിലോ എന്ന ഭയം ഈ തീരുമാനത്തെ സ്വാധീനിച്ചു.
അവലംബം ഗ്രന്ഥസൂചി Jens Staubrand : Jens Staubrand: Søren Kierkegaard’s Illness and Death , Copenhagen 2009.
ISBN 978-87-92259-92-9 .
The book is in English and Danish.
Jens Staubrand : Søren Kierkegaard: International Bibliography Music works Plays, New edition , Copenhagen 2009.
ISBN 978-87-92259-91-2 .
P. Houe and Gordon D. Marino ed.
: Søren Kierkegaard and the words.
Essays on hermeneutics and communication , Copenhagen 2003.
Cd: ’‘Søren Kierkegaard - Set To Music’’, Copenhagen 1998.
Music by Samuel Barber, Niels Viggo Bentzon, Finn Høffding, John Frandsen etc. Cd: ’’Søren Kierkegaard - Forførerens Dagbog og Sofia Gubaidulina’’, Copenhagen 1998.
Musically accompanied readings of The Seducers Diary.
Garff, Joakim , 2005.
Søren Kierkegaard: A Biography , Princeton University Press.
ISBN 0-691-09165-X Hannay, Alastair , 2003.
Kierkegaard: A Biography (new ed.).
ISBN 0-521-53181-0 Hong, Howard V. and Edna H., 2000.
The Essential Kierkegaard .
ISBN 0-691-03309-9 MacDonald, William.
Stanford Encyclopedia of Philosophy : Søren Kierkegaard.
Skopetea, Sophia, Kierkegaard og graeciteten, En Kamp med ironi , 1995, C.A.Reitzel Forlag, Denmark, ISBN 87-7421-95 (In Danish with synopsis in English) Storm, D. Anthony.
" Commentary on Kierkegaard. "
പുറത്തേക്കുള്ള കണ്ണികൾ ജേർണ്ണൽ, നോട്ടുപുസ്തകം The Journals of Kierkegaard ; revised edition, trans.
by Alexander Dru The Journals and Notebooks of Kierkegaard Archived 2006-05-22 at the Wayback Machine .
from the Søren Kierkegaard Research Center in Copenhagen (in Danish) തത്ത്വചിന്താപരമായ രചനകൾ (വ്യാജനാമത്തിൽ എഴുതിയവ) Fear and Trembling Archived 2010-06-15 at the Wayback Machine .
; trans.
by Walter Lowrie Philosophical Fragments Archived 2014-02-22 at the Wayback Machine .
by David F. Swenson The Sickness Unto Death Archived 2007-10-12 at the Wayback Machine .
by Walter Lowrie ദൈവശാസ്ത്രസംബന്ധിയായ രചനകൾ (സ്വന്തം പേരിൽ എഴുതിയവ) Purity of Heart is to Will One Thing Archived 2011-11-02 at the Wayback Machine .
by Douglas V. Steere For Self-Examination and Judge for Yourselves!
by Walter Lowrie Religiöse Reden ; translated by Theodor Haecker (in German) മറ്റ് ഉറവിടങ്ങൾ Søren Kierkegaard Culture Production Provocations: Spiritual Writings of Kierkegaard (free ebook) Søren Kierkegaard Newsletter Archived 2008-07-03 at the Wayback Machine .
edited by Gordon D. Marino Open Directory Project : Søren Kierkegaard Archived 2007-02-09 at the Wayback Machine .
Wabash Center Internet Guide: Søren Kierkegaard Archived 2010-05-10 at the Wayback Machine .
D. Anthony Storm's Commentary on Kierkegaard Søren Kierkegaard Research Center Archived 2006-07-19 at the Wayback Machine .
സ്മിനു സിജോ
സ്പോർട്ട്സിൽ നിന്ന് വെള്ളിത്തിരയിലെത്തിയ
കോട്ടയം ജില്ലയിൽ നിന്നുള്ള മലയാള ചലച്ചിത്ര അഭിനേത്രിയാണ് സ്മിനു സിജോ.
(ജനനം: 31 മെയ് 1979) 2016-ൽ റിലീസായ സ്കൂൾ ബസ് എന്ന സിനിമയിലൂടെ മലയാള സിനിമയിലെത്തിയ സ്മിനു നായാട്ട് , ഓപ്പറേഷൻ ജാവ , ദി പ്രീസ്റ്റ് , ജോ ജോ തുടങ്ങിയ സിനിമകളിലൂടെ മലയാളത്തിൽ സജീവ സാന്നിധ്യമായി.
കോട്ടയം ജില്ലയിലെ ചങ്ങനാശേരി താലൂക്കിലെ തൃക്കൊടിത്താനത്ത് ദേവസ്യ ജോസഫിൻ്റെയും ലാലിയമ്മയുടേയും മകളായി 1979 മെയ് 31ന് ജനനം.
ഷൈനു, ഷിനു, ഷാൻ എന്നിവർ സഹോദരങ്ങളാണ്.
പായിപ്പാട് സെൻറ് ജോസഫ് സ്കൂളിൽ പഠിക്കുമ്പോൾ പാഠ്യേതര വിഷയങ്ങളിൽ മികവ് പ്രകടിപ്പിച്ച സ്മിനു സംസ്ഥാന ജൂനിയർ ഹാൻഡ് ബോൾ ടീമിലംഗമായിരുന്നു.
ഷോട്ട്പുട്ട്, ജാവലിൻ ത്രോ എന്നീ മത്സരങ്ങളിലും പങ്കെടുത്തു.
ജമ്മു കാശ്മീർ, പഞ്ചാബ്, മധ്യപ്രദേശ് എന്നിവിടങ്ങളിൽ വച്ച് നടന്ന അന്തർ സംസ്ഥാന കായിക മീറ്റിൽ സ്കൂൾ ടീമിനെ പ്രതിനിധീകരിച്ചു.
തുടർച്ചയായി നാല് വർഷം കായിക മത്സരങ്ങളിൽ സജീവ സാന്നിധ്യമായിരുന്ന സ്മിനു പിന്നീട് കായിക രംഗം വിട്ടു.
2016-ൽ റോഷൻ ആൻഡ്രൂസ് സംവിധാനം ചെയ്ത സ്കൂൾ ബസ് എന്ന ചിത്രത്തിൽ ഒരു ചെറിയ വേഷമവതരിപ്പിച്ചാണ് സിനിമയിലെത്തിയത്.
2018-ലെ ഞാൻ പ്രകാശൻ എന്ന സിനിമയിലെ വേഷം ശ്രദ്ധിക്കപ്പെട്ടു.
2019-ൽ റിലീസായ കെട്ടിയോളാണ് എൻ്റെ മാലാഖ എന്ന സിനിമയിലെ കഥാപാത്രം പ്രേക്ഷക പ്രശംസ നേടി.
നായാട്ട്, ദി പ്രീസ്റ്റ്, ഓപ്പറേഷൻ ജാവ തുടങ്ങിയ സിനിമകളിലൂടെ മലയാള സിനിമയിൽ സജീവമായി.
സ്വകാര്യ ജീവിതം ഭർത്താവ് : സിജോ മക്കൾ : സാന്ദ്ര സെബിൻ അഭിനയിച്ച സിനിമകൾ വർഷം ചിത്രം കഥാപാത്രം 2016 സ്കൂൾ ബസ് 2018 ഞാൻ പ്രകാശൻ ഗോപാൽജിയുടെ ഭാര്യ 2019 കെട്ടിയോളാണ് എൻ്റെ മാലാഖ അന്ന വിശുദ്ധ പുസ്തകം 2021 യുവം നഴ്സ് നായാട്ട് മണിയൻറെ ഭാര്യ ഭ്രമം മാർത്ത ഓപ്പറേഷൻ ജാവ ആൻ്റണിയുടെ അമ്മ ദി പ്രീസ്റ്റ് ഷീല Tസുനാമി 2022 ഫ്രീഡം ഫൈറ്റ് ആറാട്ട് ദാമോദരന്റെ ഭാര്യ മെമ്പർ രമേശൻ ഒൻപതാം വാർഡ് സിബിഐ 5: ദ ബ്രെയിൻ മുതുകോയയുടെ സഹോദരി ജോ ജോ ലില്ലിക്കുട്ടി പാലത്തറ ഫോർ ഹെവൻ CPO ബിനിമോൾ പ്രകാശൻ പറക്കട്ടെ പ്രിയൻ ഓട്ടത്തിലാണ് വനിത സുന്ദരി ഗാർഡൻസ് അന്നമ്മച്ചി ലൂയീസ് 1744 വൈറ്റ് ആൾട്ടോ ഷെഫീക്കിൻ്റെ സന്തോഷം സൗദി വെള്ളക്കാ 2023 തേര് ഖാലി പേഴ്സ് വിജയ് യുടെ അമ്മ ജാനകി ജാനെ സത്യഭാമ നീരജ വാതിൽ ശേഷം മൈക്കിൽ ഫാത്തിമ ബീന ജോണി മഹാറാണി വോയ്സ് ഓഫ് സത്യനാഥൻ ത്രേസ്യകുട്ടി റാഹേൽ മകൻ കോര 2024 വിവേകാനന്ദൻ വൈറലാണ് CPO മേഴ്സി തുണ്ട് തങ്കമണി വൺസ് അപ്പോൺ എ ടൈം ഇൻ കൊച്ചി ഇടിയൻ ചന്തു വാഴ ഗുമസ്തൻ ഓശാന ഒരു അന്വേഷണത്തിൻ്റെ തുടക്കം അവലംബം ↑ ↑ https://m3db.com/sminu-sijo ↑ https://m.vanitha.in/celluloid/movies/sminu-sijo-actress-special-interview.html ↑ https://www.malayalilife.com/cinema/Actress-sminu-sijo-words-about-family-life-19143.html ↑ https://malayalam.indiatoday.in/india-today-special/photo/actress-sminu-sijo-onam-interview-444454-2022-09-07 ↑ https://www.manoramaonline.com/movies/movie-news/2022/09/14/actress-sminu-sijo-about-sreenivasans-health-latest-photos.html ↑ http://onlookersmedia.com/latest-news/actress-sminu-sijo-reveals-working-experience-with-mammootty/ ↑ ↑ https://www.eastcoastdaily.com/2023/04/22/sminu-sijo-brother-shan-passed-away.html ↑ https://www.manoramaonline.com/movies/interview/2023/05/16/exclusive-chat-with-sminu-sijo.amp.html ↑ https://m-malayalam.webdunia.com/article/celebrity-interview-in-malayalam/actress-sminu-sijo-interview-121052400024_1.html ↑ https://www.mathrubhumi.com/movies-music/news/actress-sminu-sijo-visited-actor-director-sreenivasan-at-his-home-1.7872219 ↑ https://www.malayalachalachithram.com/movieslist.php?tot=14 a=14958 p=2 ↑ https://m.imdb.com/name/nm10358445/
ഫറോക്ക് നഗരസഭ
കോഴിക്കോട് ചാലിയാറിന്റെ തെക്ക് ഭാഗത്തായി  സ്ഥിതി ചെയ്യുന്ന നഗരമാണ് ഫറോക്ക് .
ടിപ്പുസുൽത്താനാണ് ഫറൂഖാബാദ് എന്ന പേരിട്ട നഗരം നിർമ്മിച്ചത്.
ഹാലിയാർ പാലത്തിനടുത്ത് ബസ്റ്റാൻഡ് റെയിൽവേ സ്റ്റേഷൻ എന്നിവ സ്ഥിതി ചെയ്യുന്നു .
വിസ്തീർണ്ണം 16 കിലോമീറ്റർ
2001 ലെ സെൻസസ് പ്രകാരം  പഞ്ചായത്തിലെ ജനസംഖ്യ 44494 ഉം  സാക്ഷരത 90.54 ശതമാനവുമാണ്.
സ്റ്റാർ പ്ലസ്
സ്റ്റാർ ഇന്ത്യ നെറ്റ്‌വർക്കിന്റെ ഭാഗമായ ഒരു ഹിന്ദി ടെലിവിഷൻ ചാനലാണ് സ്റ്റാർ പ്ലസ് .
ഈ ചാനൽ 21സ്റ്റ് സെഞ്ച്വറി ഫോക്സിന്റെ ഇന്ത്യയിലെ സ്റ്റാർ നെറ്റ്‌വർക്കിന്റെ ഭാഗമാണ്.
കുടുംബ സീരിയലുകൾ, കോമഡി പരിപാടികൾ, യുവജനത പരിപാടികൾ, റിയാലിറ്റി പരിപാടികൾ എന്നിവയാണ് ഈ ചാനൽ വഴി സം‌പ്രേഷണം ചെയ്യുന്നത്.
ഈ ചാനൽ ആദ്യമായി ഇന്ത്യയിൽ ആരംഭിച്ചത് 21 ഫെബ്രുവരി 1992 നാണ്.
ആ സമയത്ത് അമേരിക്കയിൽ നിന്നുള്ള പരിപാടികൾ കാണിക്കുന്ന ഇംഗ്ളീഷ് ഭാഷാ ചാനൽ ആയിരുന്നു.
ഇതിന്റെ സമാനമായ ചാനൽ സീ ടിവി ആയിരുന്നു.
പിന്നീട് സ്റ്റാർ സീ ടിവിയുമായുള്ള ബന്ധം അവസാനിപ്പിക്കുകയും ന്യൂസ് കോർപ്പറേഷൻ എന്ന കമ്പനിയെ സ്വന്തമാക്കുകയും ചെയ്തു.
സ്റ്റാർ ടിവി ഭാഷ ഹിന്ദിയിലോട്ട് മാറ്റുകയും ചെയ്തു.
ഇംഗ്ളീഷ് ഭാഷയിൽ സ്റ്റാർ വേൾഡ് എന്ന ചാനൽ ആരംഭിക്കുകയും ചെയ്തു.
2000 ത്തിൽ കമ്പനിയുടെ സി.ഇ.
ഓ ആയ സമീർ നായരും പ്രോഗ്രാമിംഗ് ചീഫ് ആയ തരുൺ കത്യാലും ചേർന്ന് പുതിയ കുറേ പരിപാടികൾ തുടങ്ങി.
ഈ പരിപാടികൾ സ്റ്റാർ ടിവിയെ ഹിന്ദി ചാനലുകളുടെ മുൻപന്തിയിൽ എത്തിച്ചു.
അവലംബം പുറത്തേക്കുള്ള കണ്ണികൾ Star Plus India Archived 2015-01-04 at the Wayback Machine .
സ്റ്റാർ വാർസ്: ദ ഫോഴ്സ് എവേക്കൻസ് ഇംഗ്ലീഷ് വിലാസം https://ml.wikipedia.org/wiki/Star_Wars:_The_Force_Awakens വിക്കിപീഡിയയുടെ ഗുണനിലവാരത്തിലും, മാനദണ്ഡത്തിലും എത്തിച്ചേരാൻ ഈ ലേഖനം വൃത്തിയാക്കി എടുക്കേണ്ടതുണ്ട്‌.
ജോർജ് ലൂക്കാസ് സൃഷ്ടിച്ച സ്റ്റാർ വാർസ് എന്ന എപിക് സ്പേസ് ഓപ്പറ ഫ്രാഞ്ചൈസിയിലെ 2015ലെ പുറത്തിറങ്ങിയ ഏഴാം അധ്യായമാണ് സ്റ്റാർ വാർസ് : ദി ഫോഴ്സ് അവെകെൻസ്.
ഈ സിനിമ രചിച്ചതും നിർമിച്ചതും സംവിധാനം ചെയ്തതും ജെ ജെ അബ്രാംസ് ആണ്.
റിട്ടേൺ ഓഫ് ദി ജെഡൈ എന്ന സിനിമയുടെ തുടർച്ചയായ ദി ഫോഴ്സ് അവെകെൻസ് സ്റ്റാർ വാർസ് സീക്യുൽ ട്രിലജിയിലെ ആദ്യത്തെ ചിത്രമാണ്.
ഹാരിസൺ ford, മാർക്ക്‌ ഹാമിൽ, കാരി ഫിഷർ,  ആഡം ഡ്രൈവർ, ഡെയ്സി റിഡ് ലി, ജോൺ ബോയേഗാ, ഓസ്കാർ ഐസക്, ലുപിറ്റ ന്യോങ്ങോ, ആൻഡി സെർകിസ്, ഡോംൾ ഗ്ളീസൺ, ആന്തണി ഡാനിഎൽസ്, പീറ്റർ മെയ്‌ഹെവ, മാക്സ് വോൺ സിഡോ എന്നിവർ പ്രധാന വേഷങ്ങളിലെത്തിയ ചിത്രം നിർമിച്ചത് ലുക്കാസ്‌ഫിൽംസ്, ബാഡ് റോബോട്ട് പ്രൊഡക്ഷൻസ് എന്നിവർ ചേർന്നാണ്.
റേയും ഫിന്നും പോയും ലൂക്ക് സ്കൈവാക്കറിനെ അന്വേഷിക്കുന്നതിനൊപ്പം റെസിസ്റ്റൻസിന്റെ കൂടെ ചേർന്ന് കൈലോ റെന്നിന്റെ നേതൃത്വത്തിലുള്ള ഫസ്റ്റ് ഓർഡറിനെ നേരിടുന്നതാണ് ചിത്രത്തിന്റെ ഉള്ളടക്കം.
2012ൽ ഡിസ്നി ഏറ്റെടുത്തതിനു ലുക്കാസ്‌ഫിൽംസ് പ്രസിഡന്റ്‌ കാത്‌ലീൻ കെന്നഡിയാണ് ചിത്രം പണിപ്പുരയിലാണെന്ന് അറിയിച്ചത്.
ചിത്രത്തിന്റെ ഷൂട്ടിംഗ് ഏപ്രിൽ 2014ൽ അബു ദാബിയിലും ഐസ്ലാൻഡിലുമായി ആരംഭിച്ചു.
നവംബർ 2014ൽ ചിത്രം പൂർത്തിയായി.
2005ലെ റിവെൻജ് ഓഫ് ദി സിത്തിനു ശേഷമുള്ള ആദ്യത്തെ സ്റ്റാർ വാർസ് ചിത്രമാണ് ദി ഫോഴ്സ് അവെകെൻസ്.
അതിശക്തമായ മാർക്കറ്റിംഗ് മൂലം ലോകം മൊത്തമായും വളെരെയധികം പ്രതീക്ഷിച്ചിരുന്ന ചിത്രമായിരുന്നു ദി ഫോഴ്സ് അവെകെൻസ്.
ചരിത്രത്തിൽ ഇതു വരെ ഇറങ്ങിയ മറ്റെല്ലാ ചിത്രങ്ങളേക്കാൾ വളെരെയധികം റെക്കോർഡുകൾ തകർത്ത ഈ ചിത്രത്തെ ലോക സിനിമ ചരിത്രത്തിലെ ഏറ്റവും വലിയ നാഴികക്കല്ലുകളിലൊന്നായാണ് കണക്കാക്കുന്നത്.
വളരെ മികച്ച പ്രതികരണം ലഭിച്ച സിനിമയായിരുന്നുവെങ്കിലും ഒറിജിനൽ ട്രിലജിയുമായുള്ള ബന്ധത്തിനെതിരെ ചില വിമർശനങ്ങൾ ഉണ്ടായിരുന്നു.
എണ്ണമറ്റ ബോക്സ്‌ ഓഫീസ് റെക്കോർഡുകൾ തകർത്ത ചിത്രം സ്റ്റാർ വാർസ് ഫ്രാഞ്ചൈസിയിലെ ഏറ്റവും കൂടുതൽ പണം നേടിയ ചിത്രം, അമേരിക്കൻ ചരിത്രത്തിലെ ഏറ്റവും കൂടുതൽ പണം നേടിയ ചിത്രം, 2015ലെ ഏറ്റവും പണം നേടിയ ചിത്രം,  ലോക സിനിമാചരിത്രത്തിലെ നാലാമത് ഏറ്റവും കൂടുതൽ പണം നേടിയ ചിത്രം  എന്നീ റെക്കോർഡുകൾ സ്വന്തമാക്കി.
ലോകമൊട്ടാകെ 2 ശതകോടി ഡോളറിനു മുകളിൽ നേടിയ ചിത്രം ആ കടമ്പ മറികടക്കുന്ന മൂന്നാമത്തെ ചിത്രമായി മാറി.
ആദ്യ തവണത്തെ റീലീൽസിൽ 2 ശതകോടി ഡോളർ കടമ്പ കടന്ന ഒരേയൊരു ചിത്രമായി ഇത് മാറി.
ഈ ദശകത്തിലെ ഏറ്റവും കൂടുതൽ പണമുണ്ടാക്കിയ ചിത്രം, ഈ നൂറ്റാണ്ടിലെ രണ്ടാമത് ഏറ്റവും കൂടുതൽ പണം നേടിയ ചിത്രമാണ്.
അഞ്ച് ഓസ്കാർ അവാർഡുകൾക്ക് നാമനിർദ്ദേശം കിട്ടിയ ചിത്രം ബ്രിട്ടീഷ് ഫിലിം അവാർഡ്‌സിൽ "ബെസ്റ് വിഷ്വൽ എഫക്ട്സിനുള്ള " പുരസ്കാരം സ്വന്തമാക്കി.
ദി ഫോഴ്സ് അവെകെൻസിന്റെ തുടർച്ചയാണ് 2017 ഡിസംബറിൽ റിലീസ് ചെയ്ത ദി ലാസ്റ്റ് ജെഡൈ, 2019 റിലീസ് ചെയ്യുന്ന എപ്പിസോഡ് 9ഉം ഇതിന്റെ തുടർച്ചയാണ്.
നെഹ്‌റു ട്രോഫി വള്ളംകളി ഇംഗ്ലീഷ് വിലാസം https://ml.wikipedia.org/wiki/Nehru_Trophy_Boat_Race നെഹ്‌റു ട്രോഫി വള്ളംകളി 2012
കേരളത്തിലെ പ്രധാന ജലമേളകളിലൊന്നാണ് നെഹ്‌റു ട്രോഫി വള്ളംകളി .
ആലപ്പുഴ ജില്ലയിലെ പുന്നമടക്കായലിൽ വർഷത്തിലൊരിക്കൽ അരങ്ങേറുന്ന ഈ ജലോത്സവം ഒട്ടനവധി മറുനാടൻ വിനോദ സഞ്ചാരികളെയും ആകർഷിക്കുന്നുണ്ട്.
നെഹ്‌റു ട്രോഫി വള്ളംകളി സമിതിയുടെ ആഭിമുഖ്യത്തിൽ എല്ലാവർഷവും ഓഗസ്റ്റ് മാസത്തെ രണ്ടാം ശനിയാഴ്ച അരങ്ങേറുന്ന ഈ ജലമേള അരനൂറ്റാണ്ടു പിന്നിട്ടു.
ചരിത്രം വള്ളംകളി നടക്കുന്നിടത്തെ നെഹ്രുവിന്റെ പ്രതിമ
ഇന്ത്യയുടെ പ്രഥമ പ്രധാനമന്ത്രിയായിരുന്ന ജവഹർലാ‍ൽ നെഹ്‌റുവിന്റെ കേരള സന്ദർശനത്തോടനുബന്ധിച്ച് കേരള സർക്കാർ പ്രത്യേകമൊരുക്കിയ ചുണ്ടൻ വളളംകളി മത്സരത്തോടെയാണ് നെഹ്‌റു ട്രോഫിയുടെ ചരിത്രം ആരംഭിക്കുന്നത്.
1952 ഡിസംബർ 27 ന് ആലപ്പുഴ ജില്ലയിലെ പുന്നമടക്കായലിലാണ് മത്സരം അരങ്ങേറിയത്.
ചുണ്ടൻ‌വള്ളങ്ങളുടെ തുഴയെറിഞ്ഞുള്ള പോരാട്ടം ആവേശത്തോടെ വീക്ഷിച്ച നെഹ്‌റു മത്സരാന്ത്യത്തിൽ സകല സുരക്ഷാ ക്രമീകരണങ്ങളും കാറ്റിൽ‌പ്പറത്തി വള്ളംകളിയിൽ ഒന്നാമതെത്തിയ നടുഭാഗം ചുണ്ടനിൽ ചാടിക്കയറി.
നെഹ്‌റുവിന്റെ ഈ ആഹ്ലാദപ്രകടനം അംഗീകാരമായിക്കരുതിയ വള്ളംകളി പ്രേമികൾ അദ്ദേഹത്തെ ചുണ്ടൻവള്ളങ്ങളുടെ അകമ്പടിയോടെ കൊച്ചിവരെയെത്തിച്ചു യാത്രയാക്കി.
പിന്നീട് ഇന്ത്യയുടെ പ്രധാനമന്ത്രിമാരായിത്തീർന്ന ഇന്ദിരാ ഗാന്ധിയും രാജീവ് ഗാന്ധിയും ഈ വള്ളംകളിക്കാഴ്ചയിൽ നെഹ്‌റുവിനൊപ്പം ഉണ്ടായിരുന്നു.
Nehru Trophy Boat Race 2024
ഡൽ‌ഹിയിലെത്തിയ ശേഷം സ്വന്തം കയ്യൊപ്പോടുകൂടി വെള്ളിയിൽ തീർത്ത ചുണ്ടൻ വള്ളത്തിന്റെ മാതൃക നെഹ്‌റു അയച്ചുതന്നു.
ഈ മാതൃകയാണ് വിജയികൾക്കു നൽകൂന്ന നെഹ്‌റൂ ട്രോഫി.
തുടക്കത്തിൽ പ്രൈം‌ മിനിസ്‌റ്റേഴ്സ് ട്രോഫി എന്നായിരുന്നു വള്ളംകളി അറിയപ്പെട്ടിരുന്നത്.
1969 ജൂൺ ഒന്നിനു കൂടിയ വള്ളംകളി സമിതി നെഹ്‌റുവിനോടുള്ള ആദരവ് കാരണം കപ്പിന്റെ പേര്‌ നെഹ്‌റു ട്രോഫി വള്ളംകളി എന്നാക്കിമാറ്റി.
നെഹ്‌റു ട്രോഫി വള്ളംകളിയുടെ വാച്ച്‌ടവർ മത്സര രീതി
ചുണ്ടൻ വള്ളങ്ങളുടെ മത്സരമാണ് ഇവിടെ പ്രധാനമെങ്കിലും മറ്റുള്ളവയുമുണ്ട്.
ഇരുട്ടുകുത്തി , വെപ്പ് , ചുരുളൻ , തെക്കനോടി എന്നീ വിഭാഗങ്ങളിലായി ഒട്ടേറെ വള്ളങ്ങളും മത്സരത്തിനിറങ്ങും.
നെഹുറുട്രോഫി വള്ളംകളിയിൽ ഏറ്റവും കൂടുതൽ വിജയങ്ങളുള്ള ചുണ്ടൻ കാരിച്ചാൽ ചുണ്ടനാണ്.
രണ്ട് ഹാട്രിക്ക് ഉൾപ്പടെ 16 തവണയാണ് കാരിച്ചാൽ വിജയിച്ചത്.
നെഹുറുട്രോഫിയിൽ ഏറ്റവും കൂടുതൽതവണ വിജയിച്ച ബോട്ട് ക്ലബ്ബ് രണ്ട് ഹാട്രിക്ക് ഉൾപ്പടെ 12 തവണ വിജയിച്ച യുണൈറ്റഡ് ബോട്ട് ക്ലബ്ബ് കൈനകരിയാണ്(യു.ബി.സി കൈനകരി).
നെഹുറുട്രോഫി വള്ളംകളിയിലെ നിലവിലെ ഹാട്രിക്ക് ജേതാക്കൾ ഇപ്പോൾ തുടർച്ചയായി അഞ്ച് തവണ വിജയിച്ച് നിൽക്കുന്ന പള്ളാത്തുരുത്തി ബോട്ട് ക്ലബ്ബാണ്(പി.ബി.സി പള്ളാതുരുത്തി).
നെഹുറുട്രോഫി വള്ളംകളിയിലെ ഏറ്റവും വേഗതയേറിയ ചുണ്ടൻവള്ളമെന്ന നേട്ടം കാരിച്ചാൽ ചുണ്ടനാണ്.
2024 വള്ളംകളിയിൽ പള്ളാതുരുത്തി ബോട്ട് ക്ലബ്ബാണ് 4.14.35 എന്ന ഈ നേട്ടം കാരിച്ചാൽ ചുണ്ടനിൽ നേടിയത്.
് ക്ലബ് സണി ജേക്കബ് 51 2003 കാരിച്ചാൽ നവജീവൻ ബോട്ട് ക്ലബ്, മണിയാപറമ്പ് തമ്പി പൊടിപ്പറ 52 2004 ചെറുതന കുമരകം ടൗൺ ബോട്ട് ക്ലബ് രാജു വടക്കത്ത് 53 2005 പായിപ്പാടൻ കുമരകം ടൗൺ ബോട്ട് ക്ലബ് രാജു വടക്കത്ത് 54 2006 പായിപ്പാടൻ കുമരകം ടൗൺ ബോട്ട് ക്ലബ് രാജു വടക്കത്ത് 55 2007 പായിപ്പാടൻ കുമരകം ടൗൺ ബോട്ട് ക്ലബ് കുഞ്ഞുമോൻ മേലുവള്ളിൽ 56 2008 കാരിച്ചാൽ ജീസസ് ബോട്ട് ക്ലബ്, കൊല്ലം ജിജി ജേക്കബ്  പൊള്ളയിൽ 57 2009 ചമ്പക്കുളം ജീസസ് ബോട്ട് ക്ലബ്, കൊല്ലം ജിജി ജേക്കബ്  പൊള്ളയിൽ 58 2010 ജവഹർ തായങ്കരി കുമരകം ടൗൺ ബോട്ട് ക്ലബ് ജോസഫ് ഫിലിപ്പ് 59 2011 കാരിച്ചാൽ ഫ്രീഡം ബോട്ട് ക്ലബ്,കൈനകരി ജിജി ജേക്കബ്‌ പൊള്ളയിൽ 60 2012 ശ്രീ ഗണേഷ് ഫ്രീഡം ബോട്ട് ക്ലബ്, കൈനകരി ജിജി ജേക്കബ്  പൊള്ളയിൽ 61 2013 ശ്രീ ഗണേഷ് സെന്റ്‌ ഫ്രാൻസിസ്‌ ബോട്ട് ക്ലബ്, ഹരിപ്പാട്‌ അരുൺ കുമാർ 62 2014 ചമ്പക്കുളം യുണൈറ്റഡ് ബോട്ട് ക്ലബ് (യു.ബി.സി.) കൈനകരി ജോർജ്ജ് തോമസ് തേവ്വർകാട് 63 2015 ജവഹർ തായങ്കരി കുമരകം വേമ്പനാട്‌ ബോട്ട്‌ ക്ലബ്ബ് ജെയിംസ് കുട്ടി ജേക്കബ് 64 2016 കാരിച്ചാൽ കുമരകം വേമ്പനാട്‌ ബോട്ട്‌ ക്ലബ്ബ് ജെയിംസ്‌ കുട്ടി ജേക്കബ്‌ 65 2017 ഗബ്രിയേൽ തുരുത്തിപുറം ബോട്ട് ക്ലബ്ബ് ഉമ്മൻ ജേക്കബ്‌ 66 2018 പായിപ്പാടൻ പള്ളാത്തുരുത്തി ബോട്ട് ക്ലബ് ജെയിംസ്‌ കുട്ടി ജേക്കബ്‌ 67 2019 നടുഭാഗം പള്ളാത്തുരുത്തി ബോട്ട് ക്ലബ് നാരായണൻകുട്ടി എൻ ഉദയൻ 68 2022 മഹാദേവികാട് കാട്ടിൽ തെക്കേതിൽ പള്ളാത്തുരുത്തി ബോട്ട് ക്ലബ് സന്തോഷ് ചാക്കോ 69 2023 വീയപുരം പള്ളാത്തുരുത്തി ബോട്ട് ക്ലബ് അലൻ മൂന്നുതൈക്കൽ 70 2024 കാരിച്ചാൽ പള്ളാത്തുരുത്തി ബോട്ട് ക്ലബ് അലൻ മൂന്നുതൈക്കൽ ചുണ്ടൻ വള്ളങ്ങൾ നമ്പർ ജയിച്ച തവണ 1 നടുഭാഗം 2 2 കാവാലം 4 3 പാർത്ഥസാരഥി 3 4 നെപ്പോളിയൻ 5 5 ഗിയർഗോസ് 1 6 സെന്റ് ജോർജ്ജ് 1 7 പുളിങ്കുന്ന് 4 8 കല്ലൂപറമ്പൻ 6 9 കാരിച്ചാൽ 16 10 ജവഹർ തായങ്കരി 5 11 ആയാപറമ്പ് വലിയ ദിവാൻജി 1 12 വെള്ളംകുളങ്ങര 2 13 ചമ്പക്കുളം 9 14 ആലപ്പാടൻ 2 15 ചെറുതന 1 16 പായിപ്പാടൻ 4 17 ശ്രീ ഗണേഷ്‌ 2 18 മഹാദേവികാട് കാട്ടിൽ തെക്കേതിൽ 1 19 ഗബ്രിയേൽ 1 20 വീയപുരം 1